  > ตามรอยคุณพี่บัดดี้วนไปคะ .... อันที่จริงจะไปทานติ๋มซำที่คุณพี่ท่านรีวิวไว้ แต่... จอดรถไกลจากร้านและฝนก็ตก หิวก็หิว ณ ตอนนั้นอะไรก็ได้ที่ใกล้ที่สุด เพราะจะได้หลบฝนด้วย มาจบที่ร้านนี้เลยค่ะ 
  > เรียกได้ว่าเป็นร้านอาหารจานด่วนจริงๆ สั่งปุ๊บ พนักงานตะโกน นับ1-70 (หรืออาจจะเร็วกว่านั้น) อาหารจานแรกก็มาวางด้านหน้าแล้วค่ะ เรียกได้ว่าทันใจมากถึงมากที่สุด  ส่วนตัวชอบบรรยากาศร้านที่ตะโกนกันไปมากแบบนี้จริงๆ ชอบๆๆๆๆ  ไม่เหงาดี อาหารที่สั่งครั้งนี้ทุกเมนู 50฿ ค่ะ
  * ข้าวหมูกรอบ จานนี้ถูกใจหมูกรอบสวยงาม น้ำซอสราดไม่หวานจัด อร่อยลงตัว ที่สำคัญมีต้นหอมแช่น้ำแข็งเสิร์ฟมาด้วย อันที่จริงถ้าเป็นร้านคนจีนยุคเก่าๆ จะเป็นแบบนี้หมด ทานข้าวหมูแดง หมูกรอบต้องทานคู่กับต้นหอมเย็นๆ ว๊าว ดีงามไปอีก
 * ข้าวขาหมู รสชาติดีแต่ใส่มาให้แบบน่าเกลียดไปนิด ไม่ได้สับมาเป็นชิ้นๆ โยนมาทั้งเนื้อก้อนโตๆ แบบนี้ไม่ค่อยชอบเท่าไหร่ อันนี้จริงจานนี้สั่งเอง แต่สุดท้ายขอแลกข้าวหมูกรอบ 555 
  * กระเพาะปลาน้ำแดง รสชาติพอใช้ได้ ได้กระเพาะปลาชิ้นใหญ่ ไม่เละมาก น้ำซุปก็พอดี แต่ไม่มีไข่ต้ม พลาดแล้ว มันอร่อยตรงนั้นแร่ะคะ 
  * เส้นหมี่หมูตุ๋น น้ำซุปยังไม่ค่อยเข้มข้นดั่งใจเท่าไหร่ รสชาติโดยรวมอยู่กลางๆ ไม่ดีไม่ร้าย ถ้าไปก็ทานซ้ำได้ค่ะ
  > โดยรวมแล้วทั้งรสชาติ บริการ ความรวดเร็วดีเกือบหมด หักคะแนนตรงข้าวขาหมู และที่จอดรถ 